सैनी समाज ने किया प्रदर्शन, ज्ञापन सौंपा
शहरमें लगे सावित्री बाई फुले जयंती समारोह के बैनर पालिका प्रशासन द्वारा उतारने पर सैनी समाज ने नाराजगी जताई। मामले में सोमवार को दर्जनों युवकों ने पालिका के सामने प्रदर्शन किया। यहां चेयरमैन त्रिलोक दीवान के खिलाफ जमकर नारेबाजी की। पालिका में कोई जिम्मेदार अधिकारी मौजूद नहीं मिलने पर वे लोग आक्रोशित हो गए।
सूचना पर पालिका के उपाध्यक्ष राजेन्द्र मेहरानियां करीब आधे घंटे बाद पालिका पहुंचे। लोगों ने मामले में उपाध्यक्ष को ज्ञापन सौंपा। इससे पूर्व प्रतिपक्ष नेता महेन्द्र गोयल ने प्रदर्शन कर रहे लोगों से समझाइश की। लेकिन वे नहीं मानें। बाद में पालिका के उपाध्यक्ष द्वारा शहर में वापस बैनर लगाने के आश्वासन के बाद लोग मानें। उल्लेखनीय है कि राजस्थान माली (सैनी) जागृति संस्थान के तत्वावधान में तीन जनवरी को बड़े स्तर पर नीमकाथाना में सावित्री बाई फुले की जयंती मनाई जा रही है। इसी के लिए रविवार रात को शहर में बैनर लगाए गए थे। जिसे पालिका प्रशासन द्वार उतार दिया गया। प्रदर्शन के दौरान बड़ी संख्या में सैनी समाज के युवा मौजूद थे।
जागृतिरैली निकाली :लक्ष्मणगढ़| सैनीवर्ल्ड इकॉनोमिक फोरम की ओर से सोमवार को सावित्री बाई फुले जागृति वाहन रैली निकाली गई। फोरम की तहसील इकाई के अध्यक्ष घनश्याम सैनी ने बताया कि मोदी संस्थान के पास से जिलाध्यक्ष सुंदर-मल सैनी ने हरी झंडी दिखाकर वाहन रैली का रवाना किया जो नगर के मुख्य मार्गो से होती हुई एसडीएम कोर्ट के पास पहुंची जहां सभा का आयोजन हुआ, जिसको प्रेमप्रकाश सैनी,प्रांतीय उपाध्यक्ष रामगोपाल सैनी, सांवरमल सैनी,तहसील अध्यक्ष महावीर प्रसाद सैनी,सैनी जागृति मंच यूथ अध्यक्ष मनोज सैनी ने संबोधित करते हुए महात्मा ज्योतिबा फुले देश की प्रथम शिक्षिका सावित्री बाई के आदर्शों पर चलने की अपील की। वक्ताओं ने महात्मा फुले को भारत र| प्रदान करने की मांग भी की।कार्यक्रम में बड़ी संख्या में सैनी समाज के प्रबुद्धजन एवं युवक उपस्थित रहे।पूर्ण मल राकसिया ने आभार व्यक्त किया।
मूंडरू| सोमवारको सैनी वर्ल्ड इकॉनोमिक फोरम संस्थान के तत्वावधान में में सावित्री बाई जागृति सप्ताह की शुरुआत सोमवार को गणगोरी चौक मूंडरू से शुरू की गई। संस्थान के प्रवक्ता राजू बागवान ने बताया कि 28 दिसम्बर से तीन जनवरी तक चलने वाले सावित्री बाई जागृति सप्ताह के पोस्टर का विमोचन कर बालिका शिक्षा को बढ़ावा देने समाज में व्याप्त कुरीतियों को मिटाने के लिए सैनी वर्ल्ड इकॉनोमिक फोरम के सदस्यों ने जनसंपर्क किया | इस अवसर पर अध्यक्ष नानूलाल सतरावला, कालूराम सैनी, भींवराज, प्रहलाद सैनी, ओमप्रकाश, एडवोकेट रामकिशन सैनी, बलदेव, दिनेश, गणेश सैनी सहित अनेक लोग मौजूद थे।
लक्ष्मणगढ. वाहन रैली निकालते सैनी समाज के युवा।
नीमकाथाना. पालिका उपाध्यक्ष से उलझते सैनी समाज के लोग
hin_Deva hin_Deva hin_Deva hin_Deva hin_Deva bho_Deva bho_Deva